അദ്ധ്യാപകദിനം

അദ്ധ്യാപകരെ ആദരിക്കുന്ന ദിനം അധ്യാപക ദിനമായി കണക്കാക്കി വരുന്നു. ഒക്ടോബർ 5 ആണ് "ലോക അദ്ധ്യാപകദിനമായി" യുനസ്കോയുടെ നേതൃത്വത്തിൽ ആചരിക്കുന്നതെങ്കിലും വിവിധ രാജ്യങ്ങൾ വ്യത്യസ്ത തീയതികൾ അവരുടെ രാജ്യങ്ങളിലെ അദ്ധ്യാപകദിനമായി ആചരിക്കുന്നു.

 ഇന്ത്യയിൽ 
1961 മുതൽ ഇന്ത്യയിൽ അദ്ധ്യാപകദിനം ആചരിച്ചുവരുന്നുണ്ട്. അതിപ്രശസ്തനായ ഒരു അദ്ധ്യാപകനും  ഇന്ത്യയുടെ രണ്ടാമത്തെ പ്രസിഡന്റുമായിരുന്ന ഡോ. എസ്. രാധാകൃഷ്ണന്റെ ജന്മദിനമായ സെപ്റ്റംബർ 5 ആണ് അദ്ധ്യാപകദിനമായി തിരഞ്ഞെടുത്തിട്ടുള്ളത്. അദ്ധ്യാപകരുടെ സാമൂഹ്യസാമ്പത്തിക പദവികൾ ഉയർത്തുകയും അവരുടെ കഴിവുകൾ പരമാവധി, വിദ്യാർഥികളുടെ ഉന്നമനത്തിനായി ഉപയോഗിക്കുകയും ചെയ്യുന്നതിന് അനുകൂലമായ സാഹചര്യങ്ങൾ സൃഷ്ടിക്കുകയാണ് ഈ ദിനാഘോഷത്തിന്റെ മുഖ്യലക്ഷ്യം. ഇതോടനുബന്ധിച്ച് പൊതുയോഗങ്ങളും ചർച്ചാസമ്മേളനങ്ങളും ഘോഷയാത്രകളും സംഘടിപ്പിക്കാറുണ്ട്.

കേന്ദ്രവിദ്യാഭ്യാസ വകുപ്പിന്റെ കീഴിൽ 1962-ൽ ഒരു ദേശീയ അദ്ധ്യാപകക്ഷേമനിധി ഏർപ്പെടുത്തി. പതാകവില്പന, വിവിധ കലാപരിപാടികൾ, സിനിമാപ്രദർശനം, ലേഖനസമാഹാരപ്രസിദ്ധീകരണം എന്നിവ മുഖേന, അദ്ധ്യാപകദിനത്തിൽ ഈ നിധിയിലേക്ക് ധനശേഖരണം നടത്തുന്നു. അദ്ധ്യാപകർക്കും അവരുടെ ആശ്രിതർക്കും സാമ്പത്തികസഹായം നല്കുക, ആത്മാർത്ഥവും സ്തുത്യർഹവുമായ സേവനം അനുഷ്ഠിച്ചിട്ടുള്ള അദ്ധ്യാപകർക്ക് പെൻഷൻ പറ്റിയതിനുശേഷം സഹായധനം നല്കുക എന്നിവയാണ് ഈ ക്ഷേമനിധിയുടെ ലക്ഷ്യങ്ങൾ. വിശിഷ്ടസേവനം അനുഷ്ഠിക്കുന്ന അദ്ധ്യാപകർക്ക് നല്കപ്പെടുന്ന ദേശീയ അവാർഡും സംസ്ഥാന അവാർഡും പ്രഖ്യാപനം ചെയ്യുന്നതും അദ്ധ്യാപകദിനത്തിലാകുന്നു. സമൂഹം അദ്ധ്യാപകന്റെ ആവശ്യങ്ങളറിഞ്ഞ് പരിഹാരം കാണാൻ ശ്രമിക്കുന്നു എന്നതിന്റെ പ്രതീകമാണ് ഇത്തരം സംരംഭങ്ങൾ.

സർക്കാർ തലത്തിൽനിന്ന് ഉടലെടുത്ത ഈ നിർദ്ദേശത്തിന് ഇന്ത്യയിലെ എല്ലാ അദ്ധ്യാപകരുടെയും ബഹുജനങ്ങളുടെയും പിൻതുണ ലഭിച്ചിട്ടുണ്ട്. ഡോ. രാധാകൃഷ്ണന്റെ അനിഷേധ്യമായ വ്യക്തിമാഹാത്മ്യമാണ് ഇതിന് മുഖ്യകാരണം. ഉൽകൃഷ്ടമായൊരു മാതൃകയെ ആധാരമാക്കി നിശ്ചയിക്കപ്പെട്ട അദ്ധ്യാപകദിനം, അദ്ധ്യാപകരെ കർത്തവ്യത്തിൽ കൂടുതൽ ബോധവാന്മാരാക്കുവാൻ സഹായകമാണ്.

അസ‍ർബൈജാൻ, ബൾഗേറിയ, കാനഡ, എസ്തോണിയ, ജർമ്മനി, ലിത്വാനിയ, മാസിഡോണിയ, മാലിദ്വീപ്, മൗറിഷ്യസ്, റിപ്പബ്ലിക്ക് ഓഫ് മോൾഡോവ, നെതർലാണ്ട്, പാകിസ്താൻ, ഫിലിപ്പീൻസ്, കുവൈറ്റ്, ഖത്തർ, റൊമേനിയ, റഷ്യ, സെർബിയ, ഇംഗ്ലണ്ട് എന്നീ 19 രാജ്യങ്ങൾ ഒക്ടോബർ 5 ഔദ്യോഗികമായി അദ്ധ്യാപകദിനമായി ആചരിച്ചു വരുന്നു.

 വിവിധ രാജ്യങ്ങളിൽ 

രാജ്യംഅദ്ധ്യപകദിനത്തിന്റെ തീയതികുറിപ്പ്അഫ്ഗാനിസ്ഥാൻഒക്‌ടോബർ 15അൽബേനിയമാർച്ച് 7അൾജീറിയഫെബ്രുവരി 28അർജന്റീനസെപ്റ്റംബർ 11അർമേനിയഒക്‌ടോബറിലെ ആദ്യത്തെ ഞായർആസ്ത്രേലിയഒക്‌ടോബറിലെ അവസാനത്തെ വെള്ളിഅസർബൈജാൻഒക്‌ടോബർ 5ബംഗ്ലാദേശ്ഒക്‌ടോബർ 4ബലാറസ്ഒക്‌ടോബറിലെ ആദ്യത്തെ ഞായർബ്രൂണൈസെപ്റ്റംബർ 23ഭൂട്ടാൻമെയ് 2ബൊളീവിയജൂൺ 6ബ്രസീൽഒക്‌ടോബർ 15ബൾഗേറിയഒക്‌ടോബർ 5കാമറൂൺഒക്‌ടോബർ 5കാനഡഒക്‌ടോബർ 5ചിലിഒക്‌ടോബർ 16കൊളംബിയമെയ് 15ചൈനസെപ്റ്റംബർ 10ചെക്ക്‌ റിപ്പബ്ലിക്ക്‌മാർച്ച് 28ഇക്വഡോർഏപ്രിൽ 13ഈജിപ്റ്റ്ഫെബ്രുവരി 28എൽ സാൽവദോർജൂൺ 22എസ്തോണിയഒക്‌ടോബർ 5ജർമനിഒക്‌ടോബർ 5ഗ്രീസ്ജനുവരി 30ഗ്വാട്ടിമാലജൂൺ 25ഹോണ്ടുറാസ്സെപ്റ്റംബർ 17ഹോങ്കോംഗ്സെപ്റ്റംബർ 10ഹംഗറിജൂണിലെ ആദ്യ ഞായർഇന്ത്യസെപ്റ്റംബർ 5ഇൻഡോനേഷ്യനവംബർ 25ഇറാൻമെയ് 2ഇസ്രായേൽ23 Kislevജമൈക്കമെയ് 6ജോർദ്ദാൻഫെബ്രുവരി 28ലാവോസ്ഒക്‌ടോബർ 7ലെബനോൻമാർച്ച് 9മാർച്ച് മൂന്നിനും മാർച്ച് ഒമ്പതിനും ഇടയിൽLibyaഫെബ്രുവരി 28ലിത്വാനിയഒക്‌ടോബർ 5മാസിഡോണിയഒക്‌ടോബർ 5മലേഷ്യമെയ് 16മാലദ്വീപ്ഒക്‌ടോബർ 5മൗറീഷ്യസ്ഒക്‌ടോബർ 5മെക്സിക്കോമെയ് 15മോൾഡോവഒക്‌ടോബർ 5മംഗോളിയഫെബ്രുവരിയിലെ ആദ്യത്തെ വീക്കന്റ്മൊറോക്കോഫെബ്രുവരി 28നേപാൾനേപാൾ കലണ്ടർ പ്രകാരം ആശാദ് മാസത്തിലെ പൂർണ്ണചന്ദ്രദിനംനെതർലാൻഡ്ഒക്‌ടോബർ 5ന്യൂസിലാൻഡ്ഒക്‌ടോബർ 29ഒമാൻഫെബ്രുവരി 28പാകിസ്താൻഒക്‌ടോബർ 5പനാമഡിസംബർ 1പരഗ്വെഏപ്രിൽ 30പെറുജൂലായ് 6ഫിലിപ്പൈൻസ്ഒക്‌ടോബർ 5പോളണ്ട്ഒക്‌ടോബർ 14കുവൈറ്റ്ഒക്‌ടോബർ 5ഖത്തർഒക്‌ടോബർ 5റൊമാനിയജൂൺ 5റഷ്യഒക്‌ടോബർ 5സൗദി അറേബ്യഫെബ്രുവരി 28സെർബിയഒക്‌ടോബർ 5സിംഗപ്പൂർസെപ്റ്റംബറിലെ ആദ്യത്തെ വെള്ളിസ്ലോവാക്യമാർച്ച് 28ദക്ഷിണ കൊറിയമെയ് 15ശ്രീലങ്കഒക്‌ടോബർ 6സ്പെയിൻജനുവരി 29സിറിയമാർച്ച് 18തായ്‌വാൻസെപ്റ്റംബർ 28തായ്‌ലൻഡ്ജനുവരി 16ടുണീഷ്യഫെബ്രുവരി 28തുർക്കിനവംബർ 24ഉക്രൈൻഒക്‌ടോബറിലെ ആദ്യത്തെ ഞായർയുണൈറ്റഡ് അറബ് എമിറേറ്റ്സ്ഫെബ്രുവരി 28യുണൈറ്റഡ് കിംഗ്‌ഡംഒക്‌ടോബർ 5അമേരിക്കൻ ഐക്യനാടുകൾമെയ് മാസത്തിലെ ആദ്യത്തെ മുഴുവൻ ആഴ്ചയിലെ ചൊവ്വഉസ്ബെക്കിസ്ഥാൻഒക്‌ടോബർ 1വിയറ്റ്നാംനവംബർ 20വെനിസ്വേലജനുവരി 15യെമൻ ഫെബ്രുവരി 28
അവലംബം

വർഗ്ഗം:വിശേഷദിനങ്ങൾ
വർഗ്ഗം:ഒക്ടോബർ 5
വർഗ്ഗം:സെപ്റ്റംബർ 5